o
Iloa arkeen -ohjelmassa tänään:
Tuntuuko sinusta joskus, ettet kestä enää enempää?
Siinä tapauksessa tämä on juuri oikea ohjelma, sillä tänään
vakuutan, että pystyt kaikkeen mihin sinun täytyykin.
ILOA ARKEEN Älä koskaan sano "Ei ikinä"
Tänään pidän puheen, jonka valmistelin pari kuukautta sitten,
mutta jonka aika ei ollut vielä: Älä koskaan sano "ei koskaan."
Sano vierustoverillesi: Älä koskaan sano "ei koskaan."
Jos näyttää siltä, ettei jokin onnistu,
on löydettävä keino, jolla se onnistuu.
Meidän on oltava aggressiivisempia kuin nyt olemme.
Meissä asuu Jumalan henki.
Meissä uskovissa asuu kaikki luovuus.
Jos olet uudestisyntynyt uskova, Jumala asuu sinussa.
Meidän on ajateltava sitä useammin.
Olet Jumalan koti.
Pyhä Henki asuu sinussa ja voi antaa sinulle ideoita,
näyttää toimintatapoja, joita et olisi tullut ajatelleeksikaan
Annamme periksi aivan liian helposti.
Se on liian vaikeaa... Se vie liikaa aikaa...
Meidän on ymmärrettävä, että meissä asuu
sekä soturin henki että hellä ja herkkä henki.
Jeesuksemme ei ole vain hellä, ihana ja anteeksiantava,
vaan myös uhrea soturi. Aamen.
Herättelen hieman teitä ja katsojia tv:n ääressä
eri puolilla maailmaa. Älä lannistu.
Älä katso asioita, älä luovuta, älä katso tilanteita
ajatellen: Tämä on liikaa, en pysty tähän, se vie liian kauan
olen yrittänyt jo liian monta kertaa...
Sano: Olipa tie jo valmis tai ei, tienraivaaja asuu sisimmässäni
ja löydän kyllä oikean keinon. Aamen.
Jeesus sanoi jakeessa Joh. 14:6: "Minä olen tie, totuus ja elämä."
Hän on tie. Olipa elämäntilanteesi mikä tahansa, Raamattu lupaa
jakeessa 1. Kor. 10:13, että Jumala valmistaa aina ulospääsyn.
Meitä ei ole kohdannut mikään ennalta tuntematon koettelemus,
eikä meitä kohtaa mikään, mistä Jumala ei valmista myös ulospääsyä.
Mutta emme saa luovuttaa. Monet varmasti luovuttavat
juuri ennen läpimurtoa.
Sinusta voi tuntua samalta 200 päivän ajan,
ja läpimurtosi päivänä sinusta voi tuntua aivan samalta,
kaikki voi näyttää aivan samalta, mikään ei tunnu muuttuvan,
ja silti juuri se on se päivä. Ja kun illalla menet nukkumaan,
sinulla ei enää ole sitä ongelmaa.
Jumalalla on suunnitelma varallesi ja hän on kuullut rukouksesi.
Et ehkä käsitäkään, miten lähellä läpimurtoa olet.
Mutta vaikka siihen olisi vielä 3-5 vuotta,
sinulla ei ole parempaa tekemistä kuin jatkaa eteenpäin.
Erehdymme, jos ajattelemme, että uhkauksemme luovuttaa
tekevät vaikutuksen ja saavat Jumalan toimimaan.
En jaksa enää, luovutan ja lopetan.
Et tarvitse Pyhän Hengen voimaa ollaksesi luovuttaja.
Jumala antaa meille voimansa, joten sanomme: En koskaan luovuta,
ja kun Jeesus tulee hakemaan minua, en ehkä vielä ole perillä,
mutta hän löytää minut yrittämästä.
Mitä muuta tekemistä meillä on? Palata entiseen elämään?
Kun on saanut maistaa Jumalan hyvyyttä edes vähän,
kuka haluaisi takaisin sen tyhjän, kuolleen tunteen,
kun herätessään toivoo pääsevänsä jo nukkumaan
ja nukkuessaan toivoo saavansa jo herätä?
Vanhurskaus, rauha ja ilo ovat niin ihmeellisiä.
Vaikka et saisikaan niin paljon rahaa kuin haluat,
lapsiasi tekemään kaikkea mitä haluat,
täydellistä avioliittoa tai työpaikkaa,
et joudu helvettiin, ja se on hyvä uutinen!
Joskus meidän vain täytyy saada siitä muistutus.
Olen luonnostani aggressiivinen, mutta kaltaiseni ihmisetkin
voivat passivoitua, ja joudun toisinaan muistuttamaan itseäni
siitä, että minun on vastustettava paholaista aggressiivisesti,
ja ylistettävä Jumalaa, tuntuipa siltä tai ei.
Toisinaan joudun muistuttamaan itseäni siitä,
että minun on oltava uskossani aggressiivisempi,
toteltava nopeammin. Me kaikki tarvitsemme muistutusta
siitä, että Jumalan Henki asuu sisimmässämme,
emmekä siksi ole nynnyjä, heiveröisiä, väsähtäneitä,
kykenemättömiä jatkamaan. Ei väellä eikä voimalla,
vaan hänen Hengellään voimme tehdä sen, mitä tulee tehdä.
Sano: En tiedä, mitä on vastassa, mutta Jumala on puolellani
ja auttaa minua tekemään sen mitä tulee tehdä. Aamen.
Älä sano: En enää jaksa, en tiedä kestänkö tätä enää.
Paholainen rakastaa kaikkea sellaista.
Kutsu suusi Jumalan valtakuntaan ja puhu niin kuin pelastettu.
Sano ääneen: Pystyn siihen, mitä minun tuleekin tehdä.
Eikö tunnukin hyvältä?
Luetaan Luuk. 5:18-19.
Muutamat miehet kantoivat vuoteella miestä, joka oli halvattu,
koettivat viedä hänet sisään ja asettaa Jeesuksen eteen.
Kuvitelkaa. He tulevat talolle aikoen mennä tavallisesti ovesta.
Yleensähän taloihin mennään ovesta.
Talolle oli kokoontunut niin paljon väkeä, etteivät he päässeet ovelle
tai ikkunalle. Joku vähemmän aggressiivinen olisi sanonut:
Emme pääse sisälle.
Mutta he olivat tulleet ihmeen perässä, eivätkä luovuttaneet.
Kun he tungokselta eivät saaneet viedyksi häntä sisään muuta tietä,
nousivat he katolle ja laskivat hänet vuoteineen tiilikaton läpi
heidän keskellensä Jeesuksen eteen. Se vaati vaivannäköä.
Tuskin vuoteessa oli valmiiksi köysiä,
joilla hänet voi laskea alas, joten heidän täytyi olla luovia,
etsiä köysiä, sitoa ne vuoteeseen ja keksiä keino saada tiilet pois.
Heillä oli monenlaisia tilaisuuksia luovuttaa. Kuuntele tarkasti:
Emme saa olettaa, että kaikki elämässämme olisi helppoa.
Ihan totta.
Yhteiskuntamme on riippuvainen helppoudesta ja mukavuudesta.
Eikö totta?
Osa kuulijoista on hieman muita vanhempia,
ja mitä vanhemmaksi elää, sitä selvemmin näkee kehityksen
tähtäävän kaikessa aina vain helpompaan ja helpompaan.
Ellemme saa jotakin nappia painamalla, emme halua sitä,
käytämme autokaistoja ja pikatuotteita.
Silti ihmiselämät ovat pahemmin sekaisin kuin koskaan ennen.
Monet terveysongelmatkin johtuvat kaiken helppoudesta,
koska ihmiset eivät saa enää jokapäiväistä liikuntaa.
Sinun täytyy tietää, kuka olet ja kuka sisimmässäsi asuu.
Kaiken ei tarvitse olla helppoa.
Ei ollut helppoa mennä katolle, hankkia köydet ja laskea mies alas.
Jeesus pitää tietystä asenteesta, mutta ei toisenlaisesta.
Hän ei pidä luovuttajista, nynnyistä ja valittajista.
Inhoan sellaista, koska tiedän, mitä vaati päästä
tälle paikalle sieltä missä olin. Ei ollut helppoa.
Älä kadehdi, ellet ole valmis samaan, mitä joku on tehnyt
asemansa saavuttaakseen.
Minua ärsyttää suunnattomasti kun joku tuomitsee toisen,
vaikka hänellä ei ole aavistusta- kaan siitä, mitä vaadittiin,
että tuo henkilö pääsi asemaansa, eikä tuomitsija osaa sanoa kuin
Minusta sinun ei pitäisi sitä ja tätä...
Aamen.
Jumalan lupaukset ovat kaikkia varten.
Kaikilla on tasapuolinen Jumalan mahdollisuus.
Ei ennakkoluuloja, suosikkeja. Kaikki voivat saada hyvän elämän,
mutta meidän on tehtävä oma osamme, eikä se ole helppoa tai nopeaa.
Kaikki vaatii enemmän aikaa ja suuremman hinnan kuin ajattelit.
Se on vaikeampaa kuin ajattelit voivasi kestää, mutta jos kestät,
saat elämääsi kaiken voittavan ilon, rauhan ja vanhurskauden.
Olen elävä todiste siitä, että Jumala voi ottaa mitä kurjimman,
oppimattoman, halveksitun, vihatun, poljetun,
hyväksikäytetyn ja nostaa hänet paikalle, jolle kukaan ihminen
ei olisi voinut häntä nostaa.
Mutta älä koskaan sano: Se on liian vaikeaa.
Se on liian vaikeaa...
Sano: Pystyn kaikkeen mitä minun tulee tehdä, koska Jumalan Henki
asuu sisimmässäni. En luovuta. Kuulehan, paholainen:
En aio koskaan luovuttaa.
Ehkä Jumala lähetti sinut tänne, että lietsoisin tultasi.
Joskus tuli alkaa hiipua. On niin paljon koettelemuksia,
ongelmia ja pettymyksiä. Silloin tarvitset hyvää kokousta,
jossa Pyhä Henki piristää sanoilla: Pystyt siihen, mihin pitääkin.
"He laskivat hänet vuoteineen tiilikaton läpi heidän keskellensä
Jeesuksen eteen." Jeesus siis rukoilee ihmisten puolesta, kun...
Hän tuli Jeesuksen nenän eteen. Pakkohan hänen oli tehdä jotakin.
Katsokaapa tätä. "Nähdessään heidän uskonsa hän sanoi:
'Ihminen, sinun syntisi ovat sinulle anteeksi annetut.'"
Fariseukset koettelivat häntä: Miten voit antaa syntejä anteeksi?
Hän paransi miehen näyttääkseen, että voi antaa synnit anteeksi,
mutta tärkeintä on, että Jeesus piti hänen asenteestaan. Aamen.
Sanon tämän nyt niin rakkaudella kuin voin.
Olen minä aika hyvä rakastamaan ihmisiä.
Et parane ennen kuin lakkaat säälimästä itseäsi.
Voitte taputtaa, koska se on totuus.
Joskus jo se, että joku sanoo sen, suututtaa meidät.
Kun Dave sanoi sen minulle, teki mieli repiä hänen päänsä irti.
Kun olin vielä täynnä roskaa, kapinaa ja vihaa,
tein asioita saadakseni sääliä. "Minua käytettiin hyväksi..."
Hän sanoi: Joyce, haluat sääliä, enkä aio antaa sitä.
Sinussa ei ole tippaakaan myötätuntoa!
Hän sai minut aivan raivoihini. Lihamme pitää sellaisesta.
Voi sinua parkaa. Voi mikä sääli. On se niin rankkaa.
Miten oikein kestät? Sinuna minä kyllä luovuttaisin.
Vaikka joku sanoisikin niin, voimme vastata, ettemme halua luovuttaa.
Lopulta Jumala sanoi: Voit olla säälittävä tai voimakas,
mutta et molempia, joten tee valintasi.
Jos sinulla on ongelma itsesäälin kanssa, luovu siitä.
Se pitelee sinua montussa. Se on ajanhukkaa.
Mitä teit tänään? -Istuin säälimässä itseäni.
Oliko siitä apua? -Oloni vain huononi.
Olen käynyt sen läpi.
Heräsin, jokin meni pieleen, aloitin itsesäälin rutiinin,
ajattelin asiaa koko päivän, siivosin kun muut pitivät hauskaa.
Jos aiot sääliä itseäsi, haluat tehdä työtä.
Hauskaa ei voi pitää, jos aikoo sääliä itseään.
Tein töitä niin, että sain pääni, vatsani ja niskani kipeiksi.
Kaikilla muilla oli hyvä päivä, mutta minä itkin vessan lattialla.
Ja olin uudestisyntynyt, Pyhän Hengen kasteen saanut
ja opetin Raamattua. Näinkö käyttäytyvät ne,
joiden elämässä Jumala vaikuttaa?
Joskus on kysyttävä: Mitä oikein olen tekemässä?
En halua olla kuin israelilaiset, joilta meni 40 vuotta
11 päivän matkaan. Haluan päästä eteenpäin.
Aamen.
En halua kiertää samaa vuorta aina vain uudestaan.
Kysykää itseltänne: Toimiiko tämä?
Yritin pitkään muuttaa Davea. Hän pitää urheilusta. Minä en.
En halunnut hänenkään pitävän. Yritin muuttaa häntä.
Kerran hän kuunteli jalkapallo- ottelua, katsoi baseballia
ja kiillotti golfmailojaan. Ajattelin: Ei tämä onnistu.
Ole viisas ja tutki, tuottaako käytöksesi hedelmää.
Auttaako se, että nalkutat perheellesi jatkuvasti?
Entä se, että sanot lapsillesi: Noin et tee minun talossani?
Muuttaako se mitään?
Jos sinulla on teini-ikäinen lapsi, hän vain pyörittelee silmiään.
Sitten ihmettelet, miksi ette ole ystäviä.
Jos aiot asua minun talossani....
Nyt luetaan pienestä miehestä.
Luuk. 19:1. "Jeesus tuli Jerikoon ja kulki kaupungin halki.
Siellä oli mies nimeltä Sakkeus. Hän oli rikas publikaanien päämies.
Hän halusi nähdä, mikä mies Jeesus oli, mutta ei pienikokoisena ylettynyt
kurkistamaan väkijoukon takaa." Sakkeus oli siis lyhyt.
Siitä oli hänelle haittaa, koska hän ei nähnyt.
Dave on 196 cm ja minä olen 164 cm.
Dave laittaa jääkaapin päälle tava- roita, joita pitäisin yöpöydällä.
Etsin ympäriinsä tavaroita, joita en näe.
Hän sanoo: Ai, se on täällä ylhäällä.
Väkijoukko oli iso ja Sakkeus oli lyhyt.
Hän halusi nähdä Jeesuksen, mutta ei nähnyt ihmisten takaa.
Ihailen niitä, jotka eivät anna esteiden pysäyttää.
Katsomme liikaa puutteisiin, emmekä hyödynnä sitä, mitä meillä on.
Älä tee inventaariota kaikesta, mitä olet menettänyt
ja mitä sinulta on viety. Ota se, mitä sinulla on,
anna se Jeesukselle, ja katso mitä hän tekee.
Ihan totta.
Sinulla on taatusti jotakin jäljellä.
Tässä olen, Jumala.
Jos voit tehdä jotakin tästä sotkusta, saat sen.
Yllätyt siitä, mitä Jumala tekee.
Hän siis halusi nähdä Jeesuksen, mutta ei ylettynyt koska oli lyhyt.
"Hän juoksi edelle ja nousi metsä- viikunapuuhun nähdäkseen hänet,
sillä Jeesus oli kulkeva siitä ohitse." Hän ajatteli luovasti.
Kun en näe häntä maasta, kiipeän puuhun. Se ei ole helppoa.
Emme lukiessamme ajattele, mitä tarkoitti nostaa mies katolle
sitoa köydet, poistaa tiilet ja laskea hänet alas.
Emme ajattele, että Sakkeuksen piti juosta ja kiivetä puuhun.
Moni olisi sanonut: Haluan kyllä nähdä Jeesuksen,
mutta väkeä on liikaa ja olen lyhyt.
Elämässäni on niin paljon kaikkea, koska olen lyhyt. Olisinpa pitkä.
Emme tarvitse toiveajattelua vaan selkärankaa.
"Tultuaan sille paikalle Jeesus katsahti ylös."
Miten Jeesus tiesi, että hän oli siellä?
"Hän sanoi: Sakkeus, tule nopeasti alas, sillä tänään minun pitää
oleman sinun huoneessasi."
Vau.
Mitä muut tekivät? "Hän tuli nopeasti alas
ja otti hänet iloiten vastaan. Kaikki nurisivat sanoen:
Syntisen miehen luokse hän meni majailemaan."
Miksi Jeesus päätti mennä juuri tuon lyhyen miehen kotiin?
Koska Jeesus piti hänen asenteestaan.
ILOA ARKEEN
Kukaan ei ole yhtä kiinnostunut kehityksestäsi kuin sinä.
Ellet tee sitä, sitä ei tapahdu.
Sinussa on potentiaalia, ja sinun on päätettävä
elää elämäsi parhaalla mahdollisella tavalla.
Meillä on hyvä tarjous opetusmateriaalista,
sillä vain Jumalan sana voi rohkaista
ja vahvistaa sinua kaikkeen, mitä Jumala haluaa sinun tekevän.
Tarjolla on dvd-opetus aiheesta Sinä pystyt siihen.
Jos sinulla on tämä kotonasi, aina kun tunnet vajoavasi,
voit kuunnella tätä opetusta ja rohkaistua uudelleen.
Lahjana tarjoamme Lisa Beveren kirjan Fight Like a Girl.
Jumalan naisten on tiedettävä oikea tapa käsitellä asioita.
Tilaa englanninkielinen materiaali ja jää vielä katsomaan
loppusanat ja erityinen kutsuni sinulle.
Oletko kyllästynyt samaan vanhaan, päivittäin toistuvaan?
Olen kyllästynyt saman toistumi- seen. Tarvitsen jotakin erilaista.
Olen kiertänyt tätä samaa tyhmää vuorta.
Kaikki puhuvan muutoksesta, mutta oletko tosissasi?
Olen valmis muutokseen. Valmis, valmis, valmis.
Jumala, milloin vapautat minut tästä?
Minä pystyn siihen. Sinä pystyt siihen.
Naiset, tarjouksemme pönkittää itseluottamustanne
niin, että pystyt kaikkeen, mitä Jumala on varannut sinulle.
Mitä vielä odotat? Tule! Tämä dvd on kaikille.
Tilaa englanninkielinen materiaali: www.joycemeyer.org.
Saat lahjaksi myös Lisa Beveren kirjan Fight Like a Girl.
Hän tietää kaikki tekosi ennen kuin kutsuu sinut suhteeseen kanssaan.
Voit lakata pyytelemästä anteeksi sitä, miten kurja olet.
Jumala tietää, mitä saa, kun saa meidät.
Seuraavassa jaksossa...
Meillä on vuosittain yksi naisten konferenssi.
Se pidetään St Louisissa.
Toivon, että sinäkin otat uskon askeleen ja tulet konferenssiin.
Moni teistä tarvitsee loman Jumalan seurassa.
Sinun on hyvä päästä pois muutamaksi päiväksi,
kokea yhteyttä tyttöystäviesi kanssa, asua hotellissa,
jos tulet kauempaa, saat olla petaamatta sänkyäsi,
saat erityistä aikaa Jumalan ja ystävien kanssa
ja pääset näkemään, mitä ihmeitä Jumala tekee elämässäsi.
Konferenssit eivät ole samoja ilman sinua, joten tule.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Johanna Hartikainen